Porin Mies-Laulu

Porin Mies-Laulu on porilainen mieskuoro. Vuonna 1945 perustettu kuoro on esittänyt suomalaista mieskuoromusiikkia. Se on myös tehnyt porilaisen säveltäjän Selim Palmgrenin tuotantoa tutuksi.

Kuoro perustettiin Altti Järvisen aloitteesta. Porin suojeluskunnan mieskuoro oli lakkautettu vuonna 1944 ja suurin osa sen jäsenistä jatkoi lauluharrastustaan Porin Mies-Laulussa.
Kuoron kunniajäseniä ovat muun muassa Heikki Klemetti ja Selim Palmgren.

Kuoro esitti vuonna 2005 Timo Koivusalon elokuvassa Kaksipäisen Kotkan varjossa laulun Miespolvien Marssi yhdessä Porin Poikakuoron kanssa.

Kuoron yhteydessä toimivat kokoonpanot

Vuonna 1969 kuoro perusti Porin Mies-Laulun poikakuoron, joka myöhemmin irtaantui kuorosta ja toimii nimellä Porin Poikakuoro.
Vuonna 1970 kuoron yhteyteen perustettiin seniorikuoro Vaarinlaulu, joka vietti keväällä 2010 40-vuotisjuhliaan.

Vuonna 2003 kuoro perusti Välimiehet -nimisen kuoron nuorille miehille Guido Ausmaan aloitteesta.
Välimiesten tavoitteena on ollut nuorten saaminen mieskuoroharrastuksen pariin. Kuorolaiset ovat iältään poikakuoron ja mieskuoron välissä. Välimiehissä laulaa 18-39-vuotiaiden miesten lisäksi myös vanhempia kuorolaisia. Välimiehiä johtaa Guido Ausmaa.

Välimiehet esiintyvät Porin Mies-Laulun konserteissa omalla ohjelmistollaan. Sen lisäksi kokoonpano järjestää omia konserttejaan. Välimiehet julkaisi vuonna 2009 ensimmäisen albuminsa VÄLI!AIKA jatkona samannimiselle viisivuotis-juhlakonsertille.

Välimiehistä koottu kvintetti PML Välimiehet V.S. kilpaili vuonna 2011 Mundi Cantant kuorokilpailussa.
Kvintetissä lauloivat Mikko Poutanen, Janne Salonen, Miika Vähähaka, Jani Peltonen ja Johannes Tiusanen. Kokoonpano kasattiin kilpailua varten eikä se ollut esiintynyt ennen kilpailusuoritusta aiemmin yhdessä.

 Kuoron taiteelliset johtajat 

 Musiikin maisteri Guido Ausmaa: Kuoron taiteellinen johtaja 2000-

 Musiikkineuvos Erkki Hakkiluoto: Kuoron taiteellinen johtaja 1965-2000, Seniorikuoro Vaarin Laulun johtaja 1970-2009

 Professori Altti Järvinen: Kuoron taiteellinen johtaja 1945-1965

 Varalaulunjohtajat 

 Harri Keto: Kuoron varalaulunjohtaja 2009-, Seniorikuoro Vaarin Laulun johtaja 2009-

 Pekka Peltonen: Kuoron varalaulunjohtaja 1996-2009

 dir.mus. Joel Itäkylä: Kuoron varalaulunjohtaja 1965-1995, Seniorikuoro Vaarin Laulun toinen taiteellinen johtaja 1970-1996

 Sijoituksia kilpailuissa 
Porin Mies-Laulu oli mieskuoroliiton vuoden kuoro vuonna 1981.

Keväällä 2010 kuoro voitti kansainvälisen Leevi Madetoja -mieskuorokilpailun kansallisen sarjan. Kuoro sai samasta kilpailusta myös yleisradion palkinnon parhaasta Leevi Madetojan kappaleen tulkinnasta. Leevi Madetojan Ilta oli kilpailun kansallisen sarjan pakollinen kappale. Lisäksi kuoron taiteellinen johtaja Guido Ausmaa palkittiin kilpailun kansallisen sarjan parhaana kuoronjohtajana.Hannu-Ilari Lampila: Suomalaisista mieskuoroista puuttuu nykyään voimaa. Helsingin Sanomat 19.4.2010. Viitattu 3.7.2024.

Kuoron eri kokoonpanot palkittiin kahdella kullalla ja yhdellä hopealla Mundi Cantant -kuorokilpailussa Olomoucissa vuonna 2011. Kantakuoro voitti mieskuorosarjan, Välimiehet sai kamarikuorosarjassa hopeaa ja Välimiehistä koottu kvintetti PML Välimiehet V.S. kultaa primavistasarjassa. Kantakuoro pääsi myös festivaalin finaaliin.Tiikkaja Samuli: Porin Mies-Laulu menestyi kuorokilpailussa Tšekissä. Helsingin Sanomat 15.6.2011. Viitattu 3.7.2024. Kuoro sijoittui jaetulle kolmannelle sijalle finaalissa, johon valittiin kuusi parasta kuoroa kaikkiin kuorosarjoihin osallistuneiden 89:n kuoron joukosta.

 Julkaisuja 

Pöytälaulukirja Kyllä saa – Pöytälauluja hyvässä seurassaMari Itkonen: Porissa tehtiin pöytälauluista kirja. YLE 19.5.2010. Viitattu 3.7.2024.
 Porin Mies-Laulun Välimiesten Väli!aika-CD.
 Konsertissa -CD sisältää taltiointeja Isänmaallisesta kirkkokonsertista

Lähteet

 Aiheesta muualla 
 Porin Mies-Laulun verkkosivut

Luokka:Porin musiikki
Luokka: Suomalaiset mieskuorot